শ্রেষ্ঠ অভিনেতা বিভাগে একাডেমি পুরস্কার

{{তথ্যছক পুরস্কার
| name = শ্রেষ্ঠ অভিনেতা বিভাগে একাডেমি পুরস্কার
| image = Adrien Brody-61584.jpg
| image_size = 150px
| caption = ২০২৪-এর বিজয়ী: অ্যাড্রিয়েন ব্রডি
| description = প্রধান চরিত্রে সেরা অভিনয় করা অভিনেতার জন্য
| presenter = একাডেমি অব মোশন পিকচার আর্টস অ্যান্ড সায়েন্সেস
| country = মার্কিন যুক্তরাষ্ট্র
| year = ১৯২৯ (১৯২৭/১৯২৮-এর চলচ্চিত্রের জন্য)
| year2 = ২০২৫ (২০২৪-এর চলচ্চিত্রের জন্য)
| holder = অ্যাড্রিয়েন ব্রডি  দ্য ব্রুটালিস্ট (২০২৪)
| website = 
}}
শ্রেষ্ঠ অভিনেতা বিভাগে একাডেমি পুরস্কার হচ্ছে যুক্তরাষ্ট্রের একাডেমি অব মোশন পিকচার আর্টস অ্যান্ড সায়েন্সেস কর্তৃক প্রদানকৃত একটি বার্ষিক পুরস্কার। একজন অভিনেতার মুখ্য চরিত্রে অসাধারণ অভিনয়শৈলীর জন্য এ পুরস্কার প্রদান করা হয়। প্রথাগতভাবে পূর্বের বছরের শ্রেষ্ঠ অভিনেত্রী বিভাগে একাডেমি পুরস্কার বিজয়ী এই পুরস্কার প্রদান করে থাকেন।

এমিল জ্যানিংস এই পুরস্কারের প্রথম বিজয়ী, যিনি ১৯২৯ সালে ১ম একাডেমি পুরস্কার অনুষ্ঠানে তার অভিনীত দ্য লাস্ট কমান্ড এবং দ্য ওয়ে অব অল ফ্লেশ চলচ্চিত্রে অনবদ্য অভিনয়ের জন্য এই বিভাগে পুরস্কার লাভ করেন। একাডেমি পুরস্কার প্রদানের প্রথম তিন বছর এই বিভাগে সেরা অভিনেতাগণ মনোনয়ন লাভ করতেন। সে সময়ে তাদের সকল কাজ (কোন কোন ক্ষেত্রে তিনটি) পুরস্কার প্রদানের পর তালিকাভুক্ত করা হত। তবে ৩য় আয়োজনের পর থেকে বিজয়ীকে চূড়ান্ত পুরস্কার প্রদানের পর একটি মাত্র চলচ্চিত্রের উল্লেখ করা হত, এমনকি প্রত্যেক বিজয়ীর ব্যালটে তার নামের পাশে দুটি করে চলচ্চিত্রের উল্লেখ থাকত। পরের বছর থেকে এই পদ্ধতি বাদ দিয়ে এএমপিএএসের অভিনয়শিল্পীদের শাখার একক হস্তান্তরযোগ্য ভোটের মাধ্যমে মনোনীতদের নির্বাচিত করা শুরু হয়। একাডেমির সমগ্র যোগ্য ভোটদাতা সদস্যগণের ভোটের আধিক্য অনুসারে বিজয়ী নির্বাচিত হয়। বর্তমান পদ্ধতি অনুযায়ী একজন অভিনেতা একটি চলচ্চিত্রের জন্যই মনোনয়ন পেয়ে থাকেন। ৯ম একাডেমি পুরস্কার আয়োজন থেকে এই বিভাগে প্রতি বছরে মনোনীতদের সংখ্যা পাঁচে সীমিত করা হয়।

২০২৪ সালের আয়োজন পর্যন্ত ৯৭ বার (এএমপিএএস) ৮৬ জন পৃথক অভিনেতাকে সেরা অভিনেতার অস্কারে ভূষিত করেছে। এ বিভাগে সবচেয়ে বেশি তিনটি পুরস্কার পেয়েছেন ড্যানিয়েল ডে-লুইস। দশজন অভিনেতা দুইবার করে এই পুরস্কার অর্জন করেছেন। লরন্স অলিভিয়ে ও স্পেন্সার ট্রেসি যৌথভাবে সর্বাধিক নয়বার করে মনোনয়ন পেয়েছেন। জেমস ডিন একমাত্র অভিনেতা, যিনি একের অধিক বছর মরণোত্তর পুরস্কারের মনোনয়ন লাভ করেছেন। নেটওয়ার্ক (১৯৭৬)-এ অভিনয়ের জন্য বিজয়ী পিটার ফিঞ্চ একমাত্র মরণোত্তর বিজয়ী। লা ভিতা এ বেল্লা (১৯৯৭)-এ অভিনয়ের জন্য বিজয়ী ইতালীয় অভিনেতা রোবের্তো বেনিইনি ইংরেজি ভিন্ন অন্য ভাষার চলচ্চিত্রে অভিনয়ের জন্য পুরস্কার বিজয়ী একমাত্র অভিনেতা। ২৯ বছর বয়সে দ্য পিয়ানিস্ট (২০০২)-এ অভিনয়ের জন্য পুরস্কার বিজয়ী অ্যাড্রিয়েন ব্রডি এই পুরস্কারের সর্বকনিষ্ঠ বিজয়ী এবং ৮৩ বছর বয়সে দ্য ফাদার (২০২০)-এ অভিনয়ের জন্য পুরস্কার বিজয়ী অ্যান্থনি হপকিন্স এই বিভাগে বয়োজ্যেষ্ঠ বিজয়ী। পিটার ওটুল কোন জয় ছাড়াই আটবার এই পুরস্কারের মনোনয়ন লাভ করেছেন, তবে তিনি ২০০৩ সালে একাডেমি সম্মানসূচক পুরস্কার লাভ করেছেন। বর্তমান বিজয়ী অ্যাড্রিয়েন ব্রডি দ্য ব্রুটালিস্ট'' (২০২৪) চলচ্চিত্রে অভিনয়ের জন্য দ্বিতীয়বার এই পুরস্কার লাভ করেন।

বিজয়ী ও মনোনীতদের তালিকা
একাডেমি পুরস্কারের রীতি অনুসারে ও লস অ্যাঞ্জেলেস কাউন্টিতে চলচ্চিত্র মুক্তির বছর অনুযায়ী বছরের তালিকা করা হয়েছে; প্রত্যেক বছরের জন্য প্রদত্ত পুরস্কারের আয়োজন পরের বছরে করা হয়ে থাকে। প্রথম পাঁচটি আয়োজনে ১লা আগস্ট থেকে ৩১শে জুলাই পর্যন্ত ১২ মাস হিসাব করা হত। ১৯৩৪ সালে অনুষ্ঠিত ৬ষ্ঠ আয়োজনে ১লা আগস্ট থেকে ৩১শে ডিসেম্বর পর্যন্ত মুক্তিপ্রাপ্ত চলচ্চিত্রগুলোকে পুরস্কারের মনোনয়নের আওতায় আনা হয়। ১৯৩৫ সালে অনুষ্ঠিত ৭ম আয়োজন থেকে ১লা জানুয়ারি থেকে ৩১শে ডিসেম্বর পূর্ণ বছরকে যোগ্যতার মাপকাঠি হিসেবে গণ্য করা হচ্ছে।

১৯২৭-১৯৩৫

১৯৩৬-১৯৪৯

১৯৫০-এর দশক

১৯৬০-এর দশক

১৯৭০-এর দশক

১৯৮০-এর দশক

১৯৯০-এর দশক

২০০০-এর দশক

২০১০-এর দশক

২০২০-এর দশক

একাধিক জয় এবং মনোনয়ন

নিচের ব্যক্তিবর্গ দুই বা তার বেশি সেরা অভিনেতার পুরস্কার পেয়েছেন:

নিচের ব্যক্তিবর্গ চার বা তার বেশি সেরা অভিনেতার পুরস্কারের মনোনয়ন পেয়েছেন:

বয়সভিত্তিক জয় ও মনোনয়ন

আরও দেখুন
 শ্রেষ্ঠ প্রধান অভিনেতা বিভাগে ইন্ডিপেন্ডেন্ট স্পিরিট পুরস্কার
 শ্রেষ্ঠ অভিনেতা বিভাগে ক্রিটিকস চয়েস চলচ্চিত্র পুরস্কার
 নাট্যধর্মী চলচ্চিত্রে শ্রেষ্ঠ অভিনেতা বিভাগে গোল্ডেন গ্লোব পুরস্কার
 সঙ্গীতধর্মী বা হাস্যরসাত্মক চলচ্চিত্রে শ্রেষ্ঠ অভিনেতা বিভাগে গোল্ডেন গ্লোব পুরস্কার
 শ্রেষ্ঠ প্রধান চরিত্রে অভিনেতা বিভাগে বাফটা পুরস্কার
 সেরা প্রধান চরিত্রে অভিনেতা বিভাগে স্ক্রিন অ্যাক্টরস গিল্ড পুরস্কার

তথ্যসূত্র

বহিঃসংযোগ
 Oscars.org (অস্কারের প্রাতিষ্ঠানিক ওয়েবসাইট)
 The Academy Awards Database (প্রাতিষ্ঠানিক ওয়েবসাইট)
 Oscar.com (প্রচারণার প্রাতিষ্ঠানিক ওয়েবসাইট)

একাডেমি পুরস্কার
সেরা অভিনেতা বিভাগে চলচ্চিত্র পুরস্কার
প্রতি বৎসর হালনাগাদ করা দরকার এমন নিবন্ধ
শ্রেষ্ঠ অভিনেতা বিভাগে একাডেমি পুরস্কার বিজয়ী